По-2

По-2  буюу У-2 нь Зөвлөлтийн нисэх онгоцны зохион бүтээгч Николай Николаевич Поликарповын  1928 онд М-11 хөдөлгүүрт тохируулан 2 хүний, давхар далавчтайгаар зохион бүтээсэн олон зориулалтын онгоц юм. По-2 онгоц 4000 м хүртэл өндөрөөр 120-156 км/цагийн хурдтайгаар 250 км хүртэл алсад нисэх чадвартай. Үүнийг нисгэгч М.Громов 1928 оны 1-р сард анх шалган нисч, улмаар 1928 онд олноор нь үйлдвэрлэж эхэлжээ. Цэрэг болон иргэний зориулалтын аль алинд нь нисээгүй газар, хийгээгүй ажил үгүй тул энэхүү онгоцыг Домогт У-2 нисэх онгоц гэж нэрлэх болжээ.

Монголд
Монгол улсад 1931 онд анх 5 ширхгийг хүлээн авснаас 1958 хүртэл 27 жилийн хугацаанд нийт 40 гаруй ширхэг энэ маркийн онгоц ашиглагдаж байжээ. Тус онгоц нь Монголын нисэх хүчний үе үеийн нисэгч техникч нарыг бэлтгэн гаргахад Як-18 онгоцны адил ихээхэн үүрэг гүйцэтгэсэн юм.

 Цахим холбоос 

Эшлэл

Ангилал:Нэг хөдөлгүүрт нисэх онгоц
Ангилал:Иргэний нисэх онгоцны төрөл
Ангилал:Зэвсэгт хүчний нисэх онгоцны төрөл
Ангилал:ЗХУ-ын дэлхийн хоёрдугаар дайны нисэх онгоцны төрөл
Ангилал:Монголын зэвсэгт хүчний агаарын тээврийн хэрэгсэл
Ангилал:Финландын зэвсэгт хүчний агаарын тээврийн хэрэгсэл
Ангилал:Шөнийн шулам
Ангилал:Анхны нислэг 1928 он